
VERSURI 


EDITURA EMINESCU 


M-ANUNT DIN FRUCT 


M-anunţ din fruct fără-a-i deschide coaja — 
Mirabilă tărie am în glas. 

Vorbele dure ţîşnesc prin cratere vulcanice 
§i-n vînt se risipesc. 

Cerul gi oamenii îi string în paner; 

Plata-i un tîrg încheiat dinainte. 

Eu am trudit arama lucitoare 

A banilor lacomi 

§i-am rupt din inimă goaptele 


Peste care memoria întinde punți; 

Să crezi că uneori 

Durerea are musculatură de taur. 

Dar un toreador bate pe rînd o sută de tauri. 


Ambiţia se măsoară cu sfîrşitul 

Si pentru mine nu moare; 

Începutul se face în fiecare zi. 

Cînd fructul din care mă nasc 

Si creşte pentru pirg 

Va fi după soare al doilea templu şi for — 
Atuncea voi arde. 

Tu aprinde făclii de pe scum 

Pentru nunta de aur. 


NU M-ASCUND... 


Nu m-ascund în dorul vrăjilor ca să cînt, 
Nu. 
Dar odoarele mele se nasc 
Dintr-o aspră baladă cu trei ciobănei 
Si încă, mai virstnice, altele. 
Am strins din mirigti 
Secerate de-a-ndoaselea 
Ultimul spic aruncat de cosag. 
vorbe ascund nostalgii 


Şi pipăi puterea din brazda schimbată în pană, 
Ascultînd cum răsare 

Mirabil un pom din sămînţă. 
Arşiţa sufocă o vară întreagă, 
Că-i trebuie toamnei, pe urmă, 
Oceanele, cinci, s-o învie. 

Adun în pumni 

Silabele, numai, ce-ndură 
Dogoarea şi frigul, 

Buiestrul şi tihna 

A şase hotare cu oameni. 

O vorbă aleasă îmi şade la fel 
Pe masa de taină cu zeii, 

Mai vrednică încă. 

BEARA VERDE 


Pretutindeni, 

Imens& gi verde 

K viata, ca iarba. 

n neamuri de pulberi 
pien neamuri de aer 
ntreagă se mişcă 

Şi sună, gi sună... 
Băminţă bogată 

Bi plină 

Pătrunde sub brazdă, 
De unde, 

spic şi în frunză, 
S-azvirle 
Spre gloata de pîine. 
Şi calul alb 
Al amiezii, 
Şi calul negru 
Al nopţii, 
Pereche fac 
Pe cîmpul de-alergare. 
Pretutindeni, 
Imensă şi verde 
E viaţa, ca iarba; 
Şi clipele trec 
Peste plaiul de verde, 
Departe, departe 

OAMENII SÎNT CA FLUVIILE 


Oamenii sînt ca fluviile: 
Necuprinzător de mari gi puternici. 
Şi parcă toţi izvorăsc din adînc, 

Şi parcă toţi ascund un izvor 

În pămîntul pe care 

fl bat cu picioarele. 

Mai demult 

Izvoarele au pătruns piatra, 

Tot crescînd 


Din obirgie în obirgie. 

Piraiele au venit 

Unul spre altul 

Dintr-un dor de izvoare 

Şi-au început să sape. 

Era o scurmătură în jos, 

De parcă se chemau două doruri. 
Povirnigurile le-au depărtat 

De coama din care ţîşniseră 
Spre un loc neted 

Ca un fel de cîmpie. 

Şi-n drum, 

S-a lovit pîrîu de piriu 

Pînă s-au contopit: 

Aga s-au născut riurile... 

Dorul de adîncime 

N-a pierit după ierburi. 

El a umblat mai departe: 

Si-aga s-au născut fluviile. 

Sînt fluvii care poartă nume 
După obiceiul oamenilor. 

Unele poartă nume de bărbat, 
Tirind pe spate glepuri încărcate 
Cu darurile naturii. 

Şi iată-le: 

Mississipi, cel cu nume de negru; 
Ca o ceată de sclavi, 

El colindă America 

Să cadă istovit 

în braţele mării. 

Nilul, cel cu nume de cîntec, 
Pornind dintr-o cetate a soarelui, 
Mai fecundează de două ori pe an 
Patria Ibisului. 

Iordanul, cu nume de om, 

în apele sale adună 

Vlaga ostracizatilor. 

Pe cînd Nigerul 

S-a umplut de istorie, 

Şi ţipătul păsării negre. 
Pasărea neagră strigă, 
Pasărea neagră plînge, 
Pasărea neagră tace, 

Şi-n această tăcere se află 
Un imn al speranţei. 

Soarele se afundă 

fn penele păsării negre, 

Să strige împotriva deşertului; 
Și iară 

Sînt fluvii cu nume de femeie 
Ce curg agitate, 

Ca-nvinse de instinctul matern 
Al cunoaşterii. 

În drumul plin de flori, 
Adesea împodobit de arbori, 
Rod rădăcini pivotate-n adînc 
Şi dezbracă agezările gerpilor 
De cutremurul pradei. 

Femeile umblă 

Printr-o lume de gemete, 
Printr-o lume de linişte, 
Tălăzuind ca noaptea 

Tot mai puţin spre ziuă. 
Şi iată-le: 
Amazoanele — 
Fiice sălbatice ale hăţişurilor — 
Cîntă din peşti. 

in aer 

Se-nfige un clocot ciudat 

Ca un bocet de trib, 

Băgtinagii îl string în năvod 

Pentru hrana copiilor. 

Şi pirogile vin, 

Şi-n aer. 

Fluviile sînt ca oamenii, 

Toate strigă după linigte. 

Și pămîntul, din vreme în vreme, 
Este pentru fiecare fluviu 

O prelungire de coapsă, 

De braţ, 

Mai lung decît braţul oamenilor. 
Fiecare undă strigă după un bărbat, 


Fiecare fluviu strigă după o femeie !... 

PENTRU AL DOILEA 


Şi vieţile noastre umblă 
Din arbore în arbore, 
Din creangă în creangă, 
Din frunză în frunză, 
Din pasăre în pasăre, 
Din haină în haină, 

Din om în om. 

Și vieţile noastre umblă, 
Fac parte egală cu zeii. 

fn sala de ospete a naturii 

A fost, 

Cînd m-am slăvit pe mine însumi — 
O lipsă de cunoaştere. 

Mai degrabă 

Ceva semănînd cu semnul pe care 
Cel mai zeu dintre zei 

A stat în clipa cînd gorgonele 
Furate de miraj 

Dansau, dansau... 

A fost, îmi pare, 

Prea bine nu-mi aduc aminte, 

O lipsă de al doilea. 

Si nimeni, 

Căci nimeni nu-i fiu al curajului, 
Nu mi-a întins o mînă. 

Toţi au căzut 

În faţa hlamidei de foc, 

Cum cad bumerangele 

În vin&torile de trib. 

Dar acolo, 

În sala de primire, 

Un fir de iarbă verde 

Mi-a pipăit degetele goale. 
Gorgonele dansau, dansau, 

Si-am ascultat dansul p&gin, 
Rînduit de împăratul Olimpului, 
Cînd lutul a fost modelat 

A doua oară 

Pentru alungarea monştrilor. 
Cînd sufletele noastre tresar, 
Neliniştea aşteaptă jertfă: 

Eu m-am jertfit pentru al doilea. 
N-am cerut în degert 

O femeie. 

Fiecare glas 

Nu s-a chemat pe sine, 

Cele mai multe iluzii 

S-au pierdut în chemările mele, 
Risipindu-se după cuvinte, 
Dincolo de tăria pieptului. 
N-am rîvnit în zadar 

O inimă, 

N-am dorit peste plîns 
Sufletul florilor. 

Un fir de iarbă verde 

Mi-a atins picioarele goale 
Cînd cel mai zeu dintre zei 
A călcat peste morţi. 

Și astăzi privesc 

Cum vieţile noastre umblă 
Din arbore în arbore, 

Din creangă în creangă, 

Din frunză în frunză, 

Din pasăre în pasăre, 

Din om în om. 

Şi ştiu că viata 

Migrează, migrează... 


19 


Si simt 

Cum făptura dansează 

Cu timpul virtej înăuntru, 

Ca luna 

Să nu le atingă. 

Cînd bate miezul nopţii, 
Cobor la sfat gi eu 

Ca un prinţ solitar, 

Dezbrăcat de hlamidă, de har; 
$i genunchii îmi tremură, 
Presimţind voluptatea. 
Aproape de gînduri, 

Mai rîvnesc un parfum 

Cu otravă de buze, 

Cu lumină de ochi; 

Buzele-mi sună 

La fel cu copacul 

Din care, crescînd, am crescut. 
Pentru glasul rănit, 

Pentru gîndul nătîng 

— Rătăcitul meu gînd — 
Într-un dans de gorgonă 

Bat podeaua cu picioarele 

În căutarea ceasului ultim 

Al uitării de sine, 

Şi-a fost, 

Cînd m-am slăvit pe mine însumi, 
O lipsă de cunoaştere. 

Mai degrabă 

Ceva sem&nfnd cu scaunul pe care 
Cel mai zeu dintre zei 

A stat în clipa cînd gorgonele 
Dansau, dansau... 

Si vieţile noastre, altele, 
Dansează, dansează 

Aruncate în ploaie 

De cea mai plăcută plăcere: 
A cărnii. 

Cînd sufletele noastre tresar, 
Nelinigtea agteaptă o jertfă. 
Eu m-am jertfit pentru al doilea. 
La taifasul de gînduri 

Se aduc alese bucate, 
Rumenite copane de pui, 
Berbec la frigare, 

Ulcioare de vin învechit, 
Cuptoare de pîine, 

Ptraie de lapte 

Jignind din arcadele munţilor. 
Pot să jur c-am băut 

Și-am mîncat 

Cît o mie de fraţi 

La un loc. 

Pot să jur c-am trăit 

Mai bogat ca bogaţii, 

Pe-un maldăr de fin, 

Lîngă botul viteilor, 

Rinduiti după prînz 

La tăiere. 

Am găsit în ochii naivi, 
Mai măreț decît coamele, 
Dorul de viaţă, 

Si vieţile noastre umblă 
Unele şi altele 

Din arbore în arbore, 
Din creangă în creangă, 
Din frunză în frunză, 
Din pasăre în pasăre, 
Din om în om. 

Şi ca un prinţ le caut 

Și nu le dau nume... 

De n-ar mai fi nădejdea, 
Eu m-aş închide în ochi. 
Ar plînge liliacul 

Sub care, poposind, 
Sorbeam nectarul florilor de mai. 
Să nu mai strige nimeni 
În valea aşteptării, 

Să nu mai bată vântul 
Sau argita de soare. 
Dogoarea adormirii 

Şi-a florilor mireasmă 
Îmi stă învelitoare. 

Mi-e dat să am fritie 
Ispita gi elanul. 

Cînd mă îngală mintea, 
Din simţuri prind putere 

Să tai cărări în piatră 
Spre ceasul de bazalt. 
Am fost atît de mare 
Si-atita de frumos 

În seara cînd eternul 
Se prăfuise-n ape ! 

Şi peşti, 

Şi şerpi fantastici, 

Și oameni cu năvoade 
Clipeau din ochi spre larg. 
Pe-un banc 

Pierdut în zare, 

Se săruta pămîntul, 
Se-mbrăţiga cu bolta 

În trainică recoltă 

De veacuri gi de stele. 
Aveam prin timp fiori 
Și m-am schimbat la faţă, 
Pe colţul meu de lume 
Săpînd cîte o dramă. 
Cursese voluptatea 

Din larguri către țărm, 
Și inundase totul. 

N-am rîvnit în degert 

O femeie, 

N-am dorit în zadar 
Două coapse de lut ! 
Fiecare glas 

Nu s-a chemat pe sine! 

Ochilor mei, 
Refuzati de la prima lumină, 
Le ardea globul 
După-ntregire ! 
Şi-a rămas să văd, 
Apărînd dimineaţa, 
Cu ochii sufletului. 
În toate e o mică măsură 
Pînă acolo, 
Pentru partea minoră a existenţei. 
Odată, 
Am încercat s-o alung, 
Dar am aflat apoi 
Că, alungind-o, 
MĂ alungam pe mine. 
Si am întors-o din drum. 
Nimic din ce a fost numit 
Cu nume nerostite 
Nu mai trăieşte. 
Si eu văd lumea altfel 
De cum se arată în oglindă. 
O văd dinăuntru... 
Un prinţ somnoros, 
La taifasuri de gânduri, 
Adoarme pe scaun. 

ascuns, 
Visele vin gi îi pipăie carnea picioarelor. 
Şi prinţul visează. 
El are în somn 

Mai mult ca o viaţă, 
Mai mult ca un gînd: 
Mulțimea de vieţi gi de gînduri. 
ȘI doarme, gi doarme, 
Şi vieţile noastre umblă 
Din arbore în arbore, 
Din creangă în creangă, 
Din frunză în frunză, 
Din pasăre în pasăre, 
Din pene în pene, 
Din haină în haină, 
Din om în om. 
Toţi le primim cu zîmbet 
Şi le lăsăm să plece 
Pe căi necunoscute. 
i sînt 
viaţa asta, 
Cel mai bogat din oameni. 

ODGONITELE BĂRCI 


Bărcile — 

Gloate flămînde de peşte — 
Sprijină ţărmul înalt, 
Lenevind în odgoane. 
Dincolo zarea se pierde 

în mare 

Ca o umbră de nor. 
Timpul gol 

De faleze şi straie 

Se îndoaie fantastic, 

Se rupe 

În forme enorme, 
Încandescente stele de seară. 
Trăisem odată 

Cu oamenii, 

Într-o zi; 

Cînd soarele răsărea — 
Trăisem aievea 

Cu soarele. 

Şi cîndva, 

Lîngă Soare-răsare, 
Odgonitele gloate cîntau, 
Prefăcute-n sirefie. 

M-am legat cu o mare de gînduri 
Şi c-un gînd de o mare, 
Peste stînca bogată în mugchi, 
Şi-am rămas să ascult 

Cum se pierde în zări 

La o barcă un om, 

La o luntre mai mulţi, 
Si-am plecat 

Stoluri, stoluri de oameni, 
Undeva în adînc, 

Unde zările cad 

Îndoite de chemări, 

Cu pas tărăgănat 

De baladă. 

Mai cîntă, depărtare, 

Mai cîntă, nesfirgire ! 

În somnul meu, 

Născut din bogăţie, 

S-ascunde bogăţia — 

În tihna mea, născută din cintare, 
S-ascunde cîntecul — 

Mi-a fost lăsat 

Să scormonesc cu inima 

În vise, 

Aga cum fac ţăranii 

Cînd scormonesc cu basmele în foc. 
Pun suflu lîngă suflu 

Şi vreau 

Dintr-o suflare stufoasă de bătrîn 
Să domolesc talazul acesta 

Ce mă doare, 

Dar cine ştie dacă 

Puterea dintr-un geamăt 

Nu s-a schimbat în lacrima de om ? 
Şi-atunci, durerea morţii, 

Murind fără mormint, 

M-ar năpădi pe mine, 

Pescarul de pe mare, 

Pîndit de-o soartă aspră, 

Simţită doar pe cîmpul de bătaie. 
Trăisem printre gînduri... 

Acum 
Sînt printre oameni 
Şi-am somn de luntri grele. 

AMURG DE CIRCUMSTANTA 


La marginea parcului ugor muget de ciută, 
Florile purpurii ale nuferilor pe albastru 

bazinului. 
Amurg de iulie - mîhnire de om scormonit. 
Vălătuci de umbră înconjoară statuia soldatului. 
Caldul de suflet al neoanelor — închipuire 

de înger. 
Nimic împrejur nu tulbură vesela mea tristeţe. 

MASCA TREZIRII 


În zori, 

Cînd ne înstrăinăm de cărările visului, 

Se rotunjegte printre ceturi conturul fiinţei 
noastre. 

Cînd ne e foame, 

Rupem din binefăcătoarea pîine 

Cu-aceleagi mişcări ostenite 

De o zburdalnică şi veselă copilărie. 

Cînd, odată, murim, 

Oamenii pling după noi prin argita soarelui, 

Statornicit cu o oră mai devreme 

Peste oragul plin de păsări migratoare. 

Norii se adună, e-o altă primăvară 

Şi peste iarba crudă par nişte uriage clopote 

Care învie adormite lumi monahale. 

Cînd îţi atingeam obrazul cu asprimea degetelor 
mele, 

Buzele tremurau ca o floare roşie, 

înconjurată de toamnă. 

E puţin de atunci, 

Dar nu atît de puţin, 

încît noua ta întoarcere 

Să nu aibă vreo bănuială. 

Sufletul meu vibrează sub adieri, 

Pretrăindu-te, ziuă, 

În miezul amărui al dezmortirii. 

ARGINT-VIU 


Dimineaţa, 

Înghesuiala oamenilor supune domnia tăcerii. 
Maşinile aleargă-ncolo gi-ncoace. 

Tremură asfaltul, 

Pentru noapte s-a risipit orice nădejde. 

E o beţie ca de vin vechi sau de ţuică. 
Aroma te îmbată în aer. 

Din bălăbăneala trupurilor somnoroase, 
Oamenii fac nişte aripi ciudate. 

ŞI toţi oamenii parcă sînt păsări. 
Prin rămurişul des de ceaţă şi arbori 
E o zvicnire de clopot, 

Cu sunetul trecut prin rouă. 

MASCA FAMILIEI 


E o unire ca de două vremi, 

E un copil al meu gi o nevastă, 
Arborele cu frunzigul de lună 

Aduce un vînt gi o sărutare. 

Noaptea rătăcesc printr-o pădure, 
Înmărmurit de puterea întunericului 
Coborit& pe tufe. 

Spini sînt destui, roadele sînt puţine. 
Am dat de urma tatălui sfînt şi a mamei 

Într-o văgăună de lupi. 

E o turmă care mă paşte dinlăuntru 

ȘI un cutremur sfios 

Rînduite să-mi apere liniştea. 

E o apă pe unde trec ochii la dragoste. 


Uneori încerc să-mi închipui cum arată ziua 
mîine. 

GRAMINIFERA 


Păstrătoarea de grîne 
Dormitează în praf. 

Vremuie anul gi luna, gi ceasul, 
Din vijelii de zăpadă gi vînt; 
Păstrătoarea de grîne 
Dormitează-n pămînt. 

împrejur, 

Sînt tanagre de zeu îngropate, 
Uitarea le plînge 

Fiinţa cu chip de parfum 
Lepădată în drum. 

De la an, de la lună gi ceas, 
Un sublim putregai 

Si năluci au rămas 

Să ne tulbure visele noastre 
Albastre, albastre, albastre 


Tanagre, tanagre, tanagre ! 
Apollo-n minie lovi cu piciorul 
Şi vinul se scurse 

Cînd spart fu ulciorul. 
Păstrătoarea de grîne 

Hrăneşte ogorul. 

DECEBAL 


Cînd Decebal a fost să moară, 

Prima lui grijă 

A semănat-o lîngă păduri. 

Pe urmă gi-a scos gîndurile 

Și le-a-nfipt în sabie, 

Poruncind cîntecului. 

Și-a mai zis să-i aprindă candelă de ziuă 
Luceafărul. 

Si nimeni 

N-a vegheat la căpătiiul stelei căzătoare; 
Ea s-a stins, 

Iar grija omului care pleca 

A rodit în pământuri 

Sămînţă puternică de iubire. 

ADIO 


E verde dimineaţa. 
Tristetea de fildeş a ochilor mei 
Mă cuprinde pe mine. 


Umbrele verzi s-agtern pe tapete, 
De-a lungul odăii singuratice. 

În oglinda murdară 
Se stinge pînă şi amintirea 
Acestor nopţi de tragice nădejdi. 


Un soare verde s-adapă din lacrimile copacilor. 

MIGRAȚIE 


În strigătele vieţii sfigiate 

Se aruncă o soartă cît o corabie 
Prefigurînd istoria. 

Totul se aude în trecere 

Ca o bătaie a nopţii — 

Inima mea, 

Inima mea a-ncercat 

Peste trup să se suie, 

Şi ochiul cel orb al fiinţei 

A fognit în adînc 

Ca un licăr de soare. 

Si trăsnetul surd a căzut 
Peste vîrful pădurii. 
Frunzele cad 

Răsfirate de vint. 

Şi e toamnă pe gînduri, 
Hirb sfărîmat al ţărînii 
Azvirlit în afară... 

Să se facă, dincolo de pămînt, 
Dincolo de văzduh, 

Dincolo de dincolo, 

Această migraţie ! 
Neintelesul înţeles 

Al nelinigtii. 

Să se audă cintarul 

Cînd cumpăneşte grîul gi mălura, 
Albul gi negrul, 

Zestre bogată ' 
De om agezat între lucruri, 
Agezat între nopţi, 

Prelungit in etern ! 


44 


NIOBE 


M-am întrecut să-mi laud frumuseţea. 
În Teba — decît zeii mai frumoasă. 
Bărbat frumos aveam pe Amfion 

Din dragoste cu el am dat suflare 

La paisprezece feti 

— Băieți şi fete — 

Toţi ar&togi gi înzestrați cu minte. 

La luptele de taur, la năvăditul pînzei, 
Şi-n pregătirea cinelor bogate, 

Copiii mei cu-o ţară se-ntreceau. 

Dar vai ! 

Latona 

— Născătoarea de-Apollo gi Phoebe — 
Mi-a pregătit cea mai cumplită soartă: 
Săgeata otrăvită gi încă o săgeată 

A pus ca să-mi lovească în copii. 

Toţi gapte din 'nălţime s-au prăvălit in gant 
Si-apoi şi şapte fete. 

Pe Amfion. 

Viteaz între bărbaţi, 

Cu sfişiere l-am privit căzînd 

Nainte, la picioare-mi. 

Si nu mai stiu. 

Durerea m-a prefăcut în stîncă, 

Sau tot orbeasca ură a Latonei !... 

CONDIȚIE UMANĂ 


Ca Arthur Lundwist 

Eu supun pietrele gi cărăbugii, 
Supun vânturile gi argita. 

Mama le bate pe toate cu palma, 
Proptită cu ochii pe stîlpul din tindă. 


Pînă la mine n-a mai fost copil 
Aga de frumos gi frumos, 

Nici n-a fost mamă 

Gata să supună stihiile cu palma. 

M-am plămădit dintr-însa — privelişte fugară — 
Rodindu-mă din carne, prin sînge 

Şi putere. 

Cînd izvorăsc luceferi din scorburi siderale 
Întâi 

La mine ochii şi-i lasă pe furig, 

De aceea, 

Dintr-o piatră gi un crîmpei de coasă, 
Lăsate de mogneagul meu tată 

Mostenire, 

O s& incerc o scinteie, 

Ce-o să prindă, vilvoare, 

Să strălucească-n vîrste 

Ca pleoapa în sărut 

Copilăria asta — condiţie umană. 

POETUL TELURIC 


Senzaţia vieţii — 
Fiinţa; 

Senzaţia morţii — 
Nimicul; 

Senzatia spaţiului — 
Pasul; 

Senzaţia timpului — 
Clipa... 

O trainică curgere 

— Trecere-n jos — 
Făptura mi-o curăţ 
Mereu în alt rîu. 

Şi ziua 

Cu noaptea 

Urzesc săptămîni 

De pulbere albă 

Şi pulbere neagră: 
Prezenţă, 

Absenţă, 

Uitare. 

Inimă, 

Întoarce-mi 

Ispitele de ieri 

Să pot dormi cu capul 
Pe sînii moi de lună. 
De ce nu pot strînge, 
În palme înaltul, 

În privire stelele 

Şi pe tine ? 

De ce nu-mi pot desface culoarea 
Ce-mi înroşeşte sîngele ? 
Pămîntul acesta, 
Pămîntul mereu 
T-obsedat ca un vultur 
Al somnului. 

Draga mea, 

Culege-mă din vînt, 

Din soare, 

Atit cît mai sînt un sărut, 
Un mister. 

BATEM DIN PALME 


Pînă unde cîntă o pasăre 
Cerul se umple de cîntec. 
Viaţa-i a noastră 

Întreagă, 

Nemăsurată. 

Batem din palme. 

Ochii se pierd între pene ! 
Batem din palme. 

Ochii se pierd lîngă cer ! 

Batem din palme. 

Ochii se pierd lîngă duh ! 
Noi sîntem copiii de azi 
Pînă unde se-ntinde o inimă. 
Batem din palme. 

Ochii se pierd lîngă somn ! 
Batem din palme. 

Ochii se pierd lîngă vis ! 
Batem din palme. 

Ochii se pierd printre îngeri ! 
Pînă aicea sîntem buruiană ! 
Tălpi prăfuite gi goale ! 
Degete strîmbe ! 

Pînă aicea sîntem paradis ! 
Batem din palme. 

Viata-i a noastră 

Cu lupte şi vis ! 

ÎNTOARCERE 


M-am smuls din lucruri. 
Am săpat ogor în inimă 

Şi loc de răsuflet. 

Am semănat în cregtet 
Esenţa lucrurilor. 

Minunea 

Agteptînd să rodească, 
S-a-mplinit dintr-o dată. 

E o lume a lumii de taină, 

E cuget, 

Singurul meu 

Îndrăzneţ palisandru 

Care bate în vînt: 

Eu sînt gi nu sînt... 

Ca o umbră a tot ce respir 
Seva mare mă-mbată. 
Mă-ntorc către lucruri 
Silind să le dau frumuseţea. 

COGITANS 


Țărmul cugetului ? 
Sub tîmple bătrîne: 
Incandescenţă mută. 
Sălag de bărbat, 

Unde ceasul nu bate. 
Si-acolo sînt flori, 
Si-acolo sînt pomi, 
Şi-acolo sînt ramuri 
În care o pasăre vine 

De cîntă. 

Şi-acolo e timp, 

Şi-acolo e drum, 

Şi-acolo sînt doruri, 
Năluci care pleacă în lume 
Pentru împăcarea trupului. 
Și-acolo sînt nori: 

Vin furtuni de mînie 
Fulgerînd înspre om 
Împotriva nedreptelor lumi. 
Si-acolo sînt legi, 

Ale noastre, 

Care pot să ne mistuie, 
Care pot să ne-nalte. 

TREBUIE O APĂ 


Suferinta 

Nu plutegte in apele limpezi, 

Nici in răcoarea densă a copacilor. 
Suferinta ocoleşte parcurile. 

Ea se strecoară în suflet 

Cum se strecoară în peşteri, 

Cîte una, 

Suvitele de apă. 

Încet, încet, se strînge 

Ca un oftat, 

Ori ca o părere de rău. 
Singele o suie prin carne, 
Si carnea 

Pălegte asemenea florilor, 
Buzele vestejesc, 

Vorbele zac în dezordine, 
Tar genele cad 

Parcă le-nchide somnul. 
Suferinta ocolegte soarele, 
Norii cenugii umplu cerul, 
Şi ca toamna să-nceapă 
Mai trebuie o apă. 

SE AUDE UN NOR 


Pasul unui nor s-aude 
Peste pietre lunecind. 

Nu e gîndul meu de seară 
Să-i simt pasul. 

Între crengi 

S-a lăsat o umbră verde. 
Nu e gîndul meu cel bun 
Să-i chem trupul. 

Pe pămînt 

Mişcă ierburile-n vară. 

Nu e gîndul meu în ierburi 
Ca să-l strig. 

Sunătoare 

E tristeţea 

Ce vibrează-n adevăr 

Si pe neştiute suie 

Din călcîie 

Pînă-n păr. 

DARURILE ALBINARULUI 


Vă chem cu gura plină de faguri 
Aici 

Într-o grădină a pămîntului de aur, 
in jurul meu 

Cad arborii de floare, 
Şi-mbălsămat mă-mbată. 

Florile vin peste mine 

De-a valma 

Cînd aerul zumzăie tot — 

Urdinig rezervat pentru oameni. 

Fată tristă, 

Să nu vrei 

Tălmăcirea mirajului: 

El s-a născut eteric 

Din brazde de sudoare. 

Îndrăgostitule, 

Să nu strigi 

Pentru inima ta 

Cît înlătur o floare. 
preajma ta 

Sînt vise netrăite 

Și fiecare cupă de vis 

E un salcîm 

Brodat cu flori pe braţe. 

Omule zdravăn, 

Vino-n grădină să rizi 

Căci gândurile mele 

Tăifăsuiesc cu tine 

Sint pentru mîine stup. 

Poetii-mi duc secretul iubirii 

Într-un vers; 

Eu într-un teanc de versuri 

Nu aflu o iubire. 

Cu firea mea străină 

E greu să mă împac 

De zvircoliri bizare 

încerc să mă desprind: 

A căuta eternul rătăcitor 

Pe vînt, 

E încă o durere. 

Mi-e gîndul de piatră rubinie: 

Vă chem cu gura plină de faguri 

Aici într-o grădină a pămîntului de aur 
Dar să nu-mi cereţi daruri ! 

Eu sînt crescător de albine, 

Şi darurile mele 

Sînt nespus de puţine. 

